open-index/open-wikipedia-markdown huggingface dataset:
Art Van Damme

**Art Van Damme** (1920–2010) var en amerikansk jazzmusiker (trekkspill), av belgisk herkomst.  Han begynte i ni-årsalderen, turnerte som 14-åring på vestkysten, og studerte hos Andy Rizzo i Chicago.  Med «Art van Damme Quintet» fikk han sin første plateutgivelse i 1944 samt deltakelse i NBC radioorkester i Chicago (1945–1960), og en rekke TV-forestillinger nasjonalt (i USA), kjent for sitt solospill.  Van Damme var en av de første og mest kjente utøvere av trekkspillet i jazzen, og opptrådte flere ganger i Europa, først i Tyskland (1967), og senere med Joe Pass og Kenny Clarke på selskapet MPS.  Også i Norge har han opptrådt, i 1991 da han møtte Arnstein Johansen, og den 11. november 1991 spilte med Stian Carstensen på den riksdekkende TV-kanalen NRK. Van Damme spilte Excelsior trekkspill, og var også innom Norge på en turne i 2008 med de danske stjernemusikerne Jacob Fischer (gitar), Mads Vinding (kontrabass), Anders Åstrand (vibrafon) og Aage Tanggaard på trommer..

## Utgivelser
* Art van Damme Quintet, serien *Cocktail Capers* (Capitol, H178, 1944), *More Cocktail Capers* (Capitol, T300) og *More Cocktail Capers* (Capitol, H30)0 (10") 
* The Van Damme Sound (Columbia, CL-544)
* Martini Time (Columbia, CL-630)
* Martini Time (Columbia, CL-6265 (10")
* Manhattan Time (Columbia, CL-801) 
* Art Van Damme & Miss Frances Bergen (Columbia, CL873
* The Art Of Van Damme (Columbia, CL-876) 
* They're Playing Our Song (Columbia, CL-1227)
* Everything's Coming Up Music (Columbia, CL-1382/CS-8177) 
* Accordion a la Mode (Columbia, CL-1563/CS-8363)
* Art Van Damme Swings Sweetly (Columbia, CL-1794/CS 8594) 
* A Perfect Match (Columbia, CL-2013/CS-8813)
* House Party (Columbia, CL-2585) 
* Septet (Columbia, CS-8992)
* Music For Lovers Harmony (Columbia, HS 11239) 
* Many Mood Of Art (BASF, MC 25113)
* Star Spangled Rhythm (BASF, MC 25157) (Doppelset) 
* Art In The Black Fores (MPS, MPS 15172) 
* Art Van Damme & Four Brothers (MPS, MPS 15236)
* Lullaby In Rhythm (MPS, MPS 15 171) 
* State Of Art (MPS, 841 413 2)
* On The Road (MPS, MPS 15235) 
* Blue World (Pausa, PR 7027)
* Keep Going (Pausa, PR 7104) 
* Squeezin' Art & Tender Flutes (Pausa, PR 7126)
* Art Van Damme & Friends (Pausa, PR 7151) 
* The Art Of Van Damme (Phillips, B 07189)
* Pa Kungliga Djurgarden (Pi, PLP 005) 
* Lover Man (Pickwick, SPC 3009)
* By Request (Sonic Arts Digital, LS12) 
* Ecstasy (SABA, SB 15115 ST)
* In San Francisco (SABA SB 15073 ST) 
* Art & Liza (Svenska Media AB, SMTE 5003)
* Once Over Lightly/Manhattan Time (Collectables CD) 
* Van Damme Sound/Martini Time (Collectables CD)

## Referanser


## Eksterne lenker
* 
*
Harald Grytten

**Harald Grytten** (1938–2025) var en norsk filolog og byhistoriker fra Ålesund.

## Lærer
Han tok lærerprøven i 1960 og senere hovedfag i nordisk filologi ved Universitetet i Bergen i 1973 med hovedoppgava *Ei gransking av talemålet på Midøy*. Han underviste ved Ålesund gymnas fra 1967 til 1976.

## Museumsmann
Fra 1973 til 1993 var Grytten bestyrer for Aalesunds Museum, fra 1977 i heltidsstilling. Som museumsmann arbeidet han for bevaring av det opprinnelige bygningsmiljøet i Ålesund, og har mye av æra for at ålesunderne gjenoppdaget jugendstilen som preget mye av bysentrum slik det ble reist etter bybrannen i 1904.

Grytten var også foredragsholder som gjennom sine byvandringer formidlet byens historie. Han ga ut en rekke bøker om byen og folket der.

Harald Grytten døde 19. desember 2025.

## Utmerkelser og hedersbevisninger
### Utmerkelser
*   Ridder av 1. klasse av St. Olavs Orden (2010) 

### Priser og hedersbevisninger
* 1991: Møre og Romsdal fylkes kulturpris
* 2004: Kommunikasjonsprisen i Møre og Romsdal, på bakgrunn av en nominasjon som la vekt på hans sjeldent tydelige og konsekvente kommunikasjon ved bruk av enkle virkemidler. Prisen deles ut av Kommunikasjonsforeningens lokallag i Møre og Romsdal.

I forbindelse med Gryttens 50-årsdag i 1988 ble han hedret med utgivelsen *Festskrift til Harald Grytten: Ålesund i mitt hjerte*.

I 2013 ble en skulptur som forestiller Grytten avduket i Ålesund. Statuen har tittelen «Byvandreren». Den er utformet av kunstneren Olaf Leon Roald, etter et initiativ fra avisa *Nytt i uka* som skulle markere sitt 25-års jubileum og det med ei gave til byen.

## Referanser


## Eksterne lenker
*
Arnstein Johansen

**Arnstein Johansen** (født 19. juni 1925 i Fredrikstad, død 26. september 2013) var en norsk musiker (trekkspill) innen jazz og gammeldans, kjent fra en rekke innspillinger og internasjonale samarbeid.

Johansen studerte under Ottar E. Akre, Thorleif Ekren og Gunnar Sønstevold, samt ved Norges musikkhøgskole.  Etter den andre verdenskrig ble han kjent i duett med Rolf Andersen, før han oppholdt seg i USA og spilte med Pietro Frosini, Guido Deiro og Anthony Galla-Rini.

Han har utgitt en rekke plater selv, med «Arnstein Johansen kvartett» og kvintett (*Gammeldans*, *Hæla i taket*, *A.J.'s freskeste*, *I ring og feiende sving*, *Evergreens*, *Tea for two*, *Crazy rhythm*, *Out of nowhere* og *Too late now*).  Han har også spilt med Sverre Cornelius Lund, samt medvirket i utgivelser med Alf Prøysen og andre.

Johansen har komponert kjente stykker som *Cornellipolka*, *Vals i C*, og *Førdeminner*. Han er æremedlem i Norske Trekkspilleres Landsforbund og diverse lokale lag som Mo Trekkspillklubb.

## Diskografi
### Med [[Sverre Cornelius Lund]]
* *[[Spell og dans]]* (1975)
* *[[I ring og feiende sving]]* (1976)

### Soloalbum
* *[[Fagre Stryn]]* (1963)
* *[[Arnstein Johansens freskeste]]* (1977)
* *[[Don't Blame Me]]* (1979)
* *[[Arnstein Johansen Evergreens]]* (1995)
* *[[Arnstein Johansen Evergreens 2]]* (1996)
* *[[Crazy Rhythm]]* (1998)
* *[[Out of Nowhere - Evergreens]]* (2000)
* *[[Too Late Now]]* (2001)

### Andre plateutgivelser
* Diverse artister: *[[Ønskekassetten]]* (1986)

## Priser og utmerkelser (utvalg)
* 2006 – Albin Hagströms Minnespris

## Eksterne lenker
* Den kjente trekkspilleren og komponisten Arnstein Johansen er død, Norske Trekkspilleres Landsforbund
* bilde og biografi fra Norsk Musikkinformasjon
Sysle

**Sysle** er et tettsted og en bygd i Modum kommune i Buskerud. Tettstedet har  innbyggere per 1. januar , og ligger mellom Snarumselva og riksvei 280, rundt fem kilometer vest for Vikersund. I tillegg til gårder har Sysle et boligfelt med tettbebyggelse, som lokalt bare blir kalt «feltet».

## Referanser
Tryvannshøyden

**Tryvannshøyden**, eller **Tryvannshøgda**, er en ås nord i Oslo 529 moh. Åsen har navn etter Store Tryvannet i dalen på nordsiden.

På Tryvannshøyden står TV-senderen Tryvannstårnet og en antennemast (tidligere flere) for radiosender. Parkeringsplassen ved Tryvannstårnet var opprinnelig Tryvand stadion, skøytebane i bruk 1934–66. Parkeringsplassen og området omkring benyttes også av russ til Tryvannstreffet i slutten av april og starten av mai.

Leddet *Tryvann* i navnet kommer av det norrøne ordet *þrjú*, som var intetkjønnsformen av tallet tre. I noen dialekter heter *tre* ennå *try* i intetkjønn, noe også Ivar Aasen førte opp i Norsk Grammatik. De tre vanna navnet viser til er Skomakertjern, Lille Tryvannet og Store Tryvannet.

## Se også
* Fjell i Oslo
USA under Paralympiske vinterleker 2006

**[[USA]]** deltok med 56 deltakere i de **[[paralympiske vinterlekene 2006]]** i Torino. De var en av fem nasjoner som deltok i alle fire idretter; de fire andre var Canada, Italia, Norge og Sverige.

## Medaljer

### Gull
;Langrenn
:12. mars: Steve Cook, 5&nbsp;km for menn, stående
:15. mars: Steve Cook, 10&nbsp;km for menn, stående

;Alpin skiidrett
:12. mars: Kevin Bramble, utfor for menn, sittende
:12. mars: Laurie Stephens, utfor for kvinner, sittende
:14. mars: Laurie Stephens, super-G for kvinner, sittende
:18. mars: Allison Jones, slalåm for kvinner, stående
:19. mars: Stephani Victor, slalåm for kvinner, sittende

### Sølv
;Alpin skiidrett
:12. mars: Christopher Devlin-Young, utfor for menn, sittende
:17. mars: Laurie Stephens, storslalåm for kvinner, sittende

### Bronse
;Alpin skiidrett
:18. mars: Sandy Dukat, slalåm for kvinner, sittende

;Kjelkehockey
:18. mars: Tim Jones, James Connelly, Bradley Emmerson, Lonnie Hannah II, David Conklin, Joseph Howard, Christopher Manns, Taylor Chace, Manny Guerra jr., Steven Cash, Alex Salamone, Michael Hallman, Kip St. Germaine, Andrew Yohe, Taylor Lipsett

;Langrenn
:19. mars: Steve Cook, 20&nbsp;km for menn, stående

## Deltakere
;Nordiske grener
:Bob Balk, Monica Bascio, Candace Cable, Steve Cook, Michael Crenshaw, Christopher Klebl, Gregory Mallory, Daniel Perkins, Kelly Underkofler

;Alpin skiidrett
:Erik Bayindirli, Kevin Bramble, Carl Burnett, Christopher Canfield, Nick Catanzarite, Christopher Devlin-Young, Sandy Dukat, Timothy Fox, Ralph Green, Gerald Hayden, Lacey Heward, Allison Jones, John Knudsen, James Lagerstrom, Roger Lee, Monte Meier, Andrew Parr, Hannah Pennington, Reed Robinson, George Sansonetis, Laurie Stephens, Elitsa Storey, Joshue Sundquist, Joseph Tompkins, Stephani Victor, Tyler Walker, Bradley Washburn

;Kjelkehockey
:Steven Cash, Taylor Chace, David Conklin, James Connelly, Bradley Emmerson, Manny Guerra jr., Michael Hallman, Lonnie Hannah II, Joseph Howard, Tim Jones, Taylor Lipsett, Christopher Manns, Alexi Salamone, Kip St. Germaine, Andrew Yohe

;Rullestolcurling
:James Joseph, Danell Libby, Augusto Perez, Jim Pierce, Wes Smith

## Referanser


## Kilder
*Athletes and teams list by NPC

## Se også
*Amerikas forente stater ved de paralympiske leker
Arvid Genius

**Arvid Genius** (født 1942) er en norsk jazzmusiker fra Bergen som spiller vibrafon og er vokalist samt musikkjournalist.  

Etter oppveksten i Marl i Vest-Tyskland flyttet han tilbake til Norge omkring 1957 og ble med Eivin Sannes i hans band tidlig på 1960-tallet. Fra 1970 fikk han sitt eget jazzprogram som ble sendt fra Bergen. 

Genius har siden utgitt tre egne plater.  

Genius var også fast vokalist med Per Nyhaugs radiostorband 1977–92, og har vært med i ulike bandkonstellasjoner med blant andre Andreas Skjold 1980–82) og Tore Faye (kvintett) 1983&ndash;1984, samt Asmund Bjørken (*All the things you are*, 1982). 

Han hadde sin egen kvintett med Fred Johannesen på valthorn, Chlas Skrugstad på gitar, Christian Mortensen med  kontrabass og Øyvind Skarbø trommer.

Omkring 2010 utgir han efter et par års opphold i Køln, en CD med Dietmar Gosewisch.
## Utgivelser
**Rainy City Blues* (1983)
**Swing jazz*, 1983 med Asmund Bjørken
*Jan Alexander Grieg & Arvid Genius, Reunion Blues, 1985
*Arvid Genius & Dietmar Gosewisch, Germany Meets Norway, 2010

## Referanser
Transsubstansiasjon

**Transsubstansiasjon** (latin: *transsubstantiatio*, gresk: *μετουσίωσις*, metousiosis, «vesensforvandling») er den katolske læren om at Kristus fysisk er til stede i brødet og vinen etter konsekrasjonen under eukaristien, og at denne forandringen er vedvarende. 

For Huldrych Zwingli og Jean Calvin på 1500-tallet var nattverden en minnehøytidelighet der hostien bare symbolsk er Kristi legeme. Men da Berengar av Tours hevdet det samme på slutten av 1000-tallet, hadde han måttet kalle det tilbake og erklære at Kristi legeme under nattverden bites i stykker av de troendes tenner («den berengariske strid»). Martin Luther på sin side sluttet seg ikke til noen av partene, men erklærte at Kristi legeme er i de hellige stoffer, slik ilden finnes i opphetet jern; slik jern og ild smelter sammen, slik er hostien og Kristi legeme forbundet. Voltaire uttrykte det slik at «katolikkene spiser Gud, kalvinistene brød og lutheranerne brød-med-Gud».Egon Friedell: *Vår tids kulturhistorie* bind 1, Aschehoug, Oslo 1959 (s. 276-77)

Den katolske læren sier at brødet og vinen faktisk forvandles til Kristi legeme og blod. Brødet og vinens substans forvandles til Kristi kropp og blod, selv om de ytre kjennetegn som utseende, smak, lukt osv forblir uforandret. Slik vil det forvandlede brødet og vinen være Kristi legeme og blod, og brødet og vinen eksisterer ikke lenger.

Selve begrepet *transsubstantiation* uttrykker at «substansen», ifølge Aristoteles' oppdeling av tings vesen, endres. Substans har her således et ontologisk og ikke materielt innhold; substansen betegner tingenes innerste vesen. 

Den tidligst kjente bruken av begrepet «transsubstansiasjon» for denne forvandlingen stammer fra Hildebert fra Lavardin, erkebiskop av Tours i 1079. Dette ble også slått fast som kirkens lære ved fjerde Laterankonsil i 1215.

Noen av de bibelstedene som anvendes i denne læren, er Matt 26:26-28, Mark 14:22-24, Luk 22:19-20 og 1. Kor 11:24-25.

Fra protestantisk hold tas det avstand fra læren om transsubstansiasjonen. Ulike protestantiske kirker har en noe forskjellig lære omkring nattverden, hvor en del protestantiske kirker ser på nattverden som helt symbolsk, og andre tror på en realpresens, i tillegg til en rekke andre oppfatninger.

## Sammenfattende definisjon

## Referanser
Nordnorsk Jazzforum

**Nordnorsk Jazzforum** (stiftet i Harstad i 1969) er en norsk selvstendig musikkpolitisk organisasjon med det formål å spre kunnskap om jazz i Nord-Norge,
tilrettelegge for amatører og kontakt lokalforeningene imellom. 

Nordnorsk Jazzforum ble stiftet i forbindelse med Festspillene i Nord-Norge. Jazzforumets 50-årsjubileum i 2019 ble markert som en del av festspillene.  

Sammen med fylkeskommunene i Nordland, Troms og Finnmark, samt Bodø kommune, etablerte de i 1998 Nordnorsk Jazzsenter (drevet av Ad Lib Jazzklubb i Bodø), som skulle ta seg av de produksjons- og kompetansemessige praktiske forhold. De politiske forhold skulle fremdeles bero hos Nordnorsk Jazzforum.

I samarbeid med Nordnorsk Jazzsenter arrangerer Nordnorsk Jazzforum «Den nordnorske jazzkonferanse», under Nordland Musikkfestuke i Bodø. Konferansen er et demokratisk organ for jazzen i Nord-Norge. Arbeidet med opprettholdelsen av Nordnorsk Storband har vært et viktig område for jazzforumet, og det gir støtte til Stubøprisen. 

## Utgivelser (utvalg)

* *Nordlands trompet: sax, piano, gitar, bass, trommer og vokal: nordnorsk jazz gjennom 90 år.*
* *Distant Reports, CD*
* *Distant Reports no. 2*

## Referanser


## Eksterne lenker
*
Nordland Teater

**Nordland Teater** (stiftet i 1979) er et norsk regionalt teater, basert i Mo i Rana og med ansvar for turnévirksomhet i Nordlands kommuner.  Teateret forestår «Vinterlysfestivalen» i februar, har en egen ungdomsgruppe «NT Ung» med forestillinger for barn og unge, samt samarbeider med «Musikk i Nordland» for fler-mediale fremførelser.

## Teaterbygg
Nordland Teater holdt fra starten av til i Kinoteateret i Mo i Rana, men en betingelse for at teateret ble lagt til Mo var at teateret skulle få eget bygg. Den 15. oktober 2005 åpnet et nytt teaterhus med tre scener:
*Hovedscenen, 222 plasser
*Blackbox, 120 plasser
*Teaterkafeen, 120 plasser og kafé


Fil:Nordland teater A.JPG
Fil:Nordland teater B.JPG
Fil:Nordland teater C.JPG
Fil:Nordland teater D.JPG
Fil:Nordland teater E.JPG


## Organisasjon
Teateret sysselsetter drøyt 26 årsverk, derav drøyt 10 kunstneriske.

### Teatersjefer
* 1979–1986: Allmøtestyrt
* 1987: Geir Næss, Stig Bang og Bodvar Moe som ledertroika
* 1988–1991: Wolfgang Kolneder 
* 1991: Bjørn Skjefstad
* 1992: Torbjørn Gabrielsen
* 1992–1996: Thom Bastholm
* 1997–2000: Frode Rasmussen
* 2000–2007: Thor-Inge Gullvåg
* 2008–2012: Reidar Sørensen
* 2013–2024: Birgitte Strid

## Kunstnerisk virksomhet
Teateret setter opp 6–8 forestillinger årlig, med rundt 35&nbsp;000 tilskuere tilsammen på de drøyt 250 forestillingene i de 44 kommunene i Nordland. Teateret tilbyr også tekniske tjenester til andre kulturelle institusjoner og organisasjoner i Nordland.

### Produksjoner etter 2000 (utvalg)

### Samarbeid
* Sergei Prokofievs *[[Peter og Ulven]]* i samarbeid med Musikk i Nordland under Vinterfestuka i Narvik 2004
* *[[Svidd neger]]*, Norsk spillefilm hvor teateret var kraftig involvert både med teknikere og skuespillere (premiere 11. april 2003)

## Referanser


## Eksterne lenker
* nordlandteater.no
*Nordland Teater i Scenewebdatabasen.
Retorisk spørsmål

Et **retorisk spørsmål** er et spørsmål som stilles hvor svaret på forhånd er gitt, eller hvor man ikke forventer, eller hvor det foreligger, et konkret svar.

Eksempler:
* Er det mulig?
* Har du sett på maken?
* Er du dum?
* Er det her du er?
* Hvorfor er verden sånn mot meg?
* Ikke sant?
* Var det virkelig nødvendig?
Performance

**Performance** eller *performance art* (fra engelsk *performance*, «forestilling», avledet av *perform*, «utføre, framføre») er en engelskspråklig betegnelse for en uttrykksform i grenselandet mellom billedkunst og scenekunst. 

Begrepet slik det er brukt i kunstnerisk sammenheng betegner generelt et billedkunstverk som har utstrekning i tid og rom, og som i tillegg utføres av billedkunstner/personer på stedet, etter kunstnerens idé. En performance kan inneholde elementer fra andre kunstformer som musikk, teater, dans eller litteratur, men skiller seg gjerne fra disse idet den ikke viser frem hendelser som *illusjoner*, men presenterer virkelige hendelser som kunst. Performance skiller seg også fra andre kunstformer som maleri eller skulptur hvor et fysisk objekt utgjør verket. 

Performance som en billedkunstnerisk praksis har sin opprinnelse i det tidlige 1900-tallets europeiske avant-garde, og kunstretninger som futurisme og dadaisme. Futuristenes anti-borgerlige og samfunnskritiske handlinger, presentert som kunst, blir ansett å være den første presentasjonen av ideen om performance i en kunstnerisk sammenheng. I 1960-årene fikk denne uttrykksformen fornyet aktualitet blant amerikanske kunstnere som arbeidet med interdisiplinære uttrykk, som Allan Kaprows happenings, eller John Cages arbeid ved Black Mountain College. 

Utover i 1970-årene ble performancekunsten assosiert med kunstnere som bruker sin egen kropp som utgangspunkt for kunstnerisk handling. Performancekunsten har også vært nært knyttet til politiske diskurser som feminisme.

På 1900-tallet da sjangeren oppsto, i en periode da mange ønsker og ambisjoner møttes, var mange kunstnere opptatt av å finne nye måter å skape kunst på. Nå er det blitt mer anerkjent, og i dag er performance kunst  en gren ofte plassert som en forgrening av visuelle kunstformer.

## Referanser


## Eksterne lenker
* 
* Live Action Gothenburg,  internasjonal performance-festival
* Artikkel om norsk performance, *Kunst.no*
* Performence, *Guggenheim Museum*
Mitch Seavey

**Mitch Seavey** (født i Minnesota, USA) er en amerikansk hundekjører fra Alaska, USA. 

Seavey flyttet med familien sin til Alaska i 1963. Året etter startet han med hundekjøring, og han deltok for første gang i hundesledeløpet Iditarod i 1982. Hans neste deltakelse i Iditarod skjedde i 1995, og han vant løpet i 2004.

Faren Dan Seavey deltok i Iditarod i 1973, og tre av sønnene hans har også gjennomført hundesledeløpet.

## Plasseringer i Iditarod

## Eksterne lenker
* 
*
Arne Hugo Stølan

**Arne Hugo Stølan** (1955–2026) var en norsk lyriker og litteraturkritiker.

Stølan var utdannet cand.philol. i religionshistorie fra Universitetet i Oslo. Han arbeidet som journalist i *[[Drammens Tidende]]* og *[[Varden (avis)|Varden]]*. Han gikk også Forfatterstudiet i Bø, jobbet som lærer ved skrivekunstlinjen på Nansenskolen og som skrivekurslærer, blant annet under Norsk Litteraturfestival. Fra 2002 til 2020 var han fast litteraturanmelder i *[[VG]]*.

Stølan døde 8. januar 2026, etter et kort sykeleie.

## Bibliografi
### Diktsamlinger
* : *Min tid med Mathilde* 
* : *Forvandlingens kunst* 
* : *Bumerang* 
* : *Høy sol* 
* : *Moratorium* 
* : *Ansiktets overskridelse* 
* : *Kildeskrift* 
* : *Invasjonshistorier* 
* : *Dansefeber* 
* : *Epikrisepoesi* 
* : *Mannakorn*
* : *Gjennomtrekk*
* : *Tulipanforestillingen*
* : *De andres jeg*

### Gjendiktninger
* : *Bitterhetens ild* av Thomas Bernhard

### Medforfatter
* : Utstillingstekster for Brita Skybak

## Priser
* : Hartvig Kirans minnepris

## Referanser


## Eksterne lenker
*  Arne Hugo Stølan hos Cappelen
* 

;Arkiverte lenker
*  , 
*  Arne Hugo Stølan  i Aftenposten Alex, 
*  Arne Hugo Stølan  i Forfatterkatalogen hos Norsk Forfattersentrum,
Eliteserien i ishockey

**Eliteserien i ishockey** kan sikte til:

* Eliteserien i ishockey for kvinner
* Eliteserien i ishockey for menn
Ivar Antonsen

**Ivar Antonsen** (født 1946) er en norsk jazzmusiker (piano).

Han var tidlig opplært på trekkspill og orgel, inspirert av jazzmusikeren Art van Damme. Som 16-åring kom han i kontakt med bassisten Bjørn Alterhaug. Disse startet sitt første jazzband sammen.

Han studerte ved Norges musikkhøgskole (1967), der han kom i kontakt med storbyens jazzmiljø ved Jan Garbarek og Palle Mikkelborg, samt studerte moderne komposisjon under Finn Mortensen.

Hans egen I.A. Trio ble til i denne perioden, og inkluderte Espen Rud trommer og tidvis bassistene Terje Venaas, Sture Janson og Bjørn Alterhaug. Hans bidrag til gitaristen Thorgeir Stubøs plate *Flight*, (Hot Club Records, 1986), innspilt i 1985, er et godt eksempel på Antonsens sofistikerte stil. Han spilte sammen med Alex Riel (trommer), Krister Andersson (tenorsax) og Jesper Lundgaard (bass).

## Musikklærer
Antonsen var rektor ved Tromsø musikkskole (1975–1977), og senere, Buskerud Musikkonservatorium (1981–1985). Deretter arbeidet han i San Diego i USA (1985) hvor han var musikklærer og senere professor i musikk ved California State University (1995–2004). Siden 2004 har han vært førsteamanuensis ved Norges musikkhøgskole.

I San Diego hadde Antonsen i en 20 års periode mange interessante samarbeidspartnere, blant annet med Ravi Shankars tablaspiller Abhiman Kaushal, trommeslager Duncan Moore, bassist Bob Magnusson og pianist Andy LaVerne.

## Komponist
Ivar Antonsen er også komponist. og hans komposisjoner er ofte bygd opp av sterke rytmiske figurer og er ofte harmonisk sofistikerte og melodisk komplekse, men samtidig logiske. Antonsens verker omfatter både moderne jazz og klassisk samtidsmusikk.

Antonsen har ellers spilt med bl.a Jon Christensen, Palle Danielsson, John Surman og Arild Andersen, Ben Webster, Jimmy Heath, Slide Hampton, Art Farmer, Sebastién Dubé, Finn Sletten, Trond Sverre Hansen, Tore Johansen, Roger Johansen og Karin Krog. Han etablerte egen kvartett i 2004 med Espen Rud, Knut Riisnæs og Terje Gewelt (dokumentert som radio konsert for NRK P2 Jazzklubben i 2006), samt ny kvartett med Hallgeir Pedersen (2005).

Ivar Antonsen spiller i en moderne neo-bop-stil. Hans spill har en sterk identitet og preges av et følsomt anslag, stor fantasi, kompleks harmonikk/rytmikk og teknisk overskudd. Ivar Antonsen har vært en av landets fremste pianister siden slutten 1960-tallet.

## Utgivelser

* *Double Circle* (Gemini Records, 1999)
* *Dream come true* Ivar Antonsen og Andy LaVerne (Taurus Records, 2000)

## Eksterne lenker

* 9k – ''Nasjonal jazzscene''
* Biografi fra Jazzbasen.
* Diskografi fra Jazzbasen.
Jonsknuten

**Jonsknuten**, lokalt kjent som **Knuten**, er det høyeste fjellet i Kongsberg kommune. Det måler 904 moh.
Jonsknuten er et populært turmål. Ved Sølvverket ved Saggrenda, vest for Kongsberg sentrum, går det vei til Knutehytta. Herfra går en til enden av grusveien, hvor en bratt og steinete sti tar en opp til toppen. Det går også en taubane fra enden av veien til toppen. Taubanen brukes ved vedlikehold av antenneanlegget. Her er også en flusspatgruve.

Rundt toppen på nord-, vest- og sørsiden ligger Barmen naturreservat, opprettet i 2005.

På toppen står det 92 meter høye fjernsynstårnet *Jonsknuten hovedsender* som ble bygget i 1960-1961, med sendere for blant annet FM- og DAB-radio, TV, GSM og helseradio.

## Fotnoter



## Referanser




## Eksterne lenker
* 
* Utsikten fra Jonsknuten på PeakVisor.com
Selja

**Selja** er ei øy i Stad kommune i Vestland. Øya ligger i Sildegapet sør for Stad og har et areal på 1,6&nbsp;km². Det bor om lag fem fastboende på øya.

St. Sunniva kloster ligger på nordsiden av øya. Ifølge mytene drev Sankt Sunniva i land på Selja på slutten av 900-tallet. Klosterruinene og grotten der Sunniva angivelig døde er i dag et populært turist- og pilegrimsmål.

## Litteratur
* Magnus Rindal *Selja – heilag stad i 1000 år*, 1997 

## Eksterne lenker
*
DeeDee Jonrowe

**DeeDee Jonrowe** (født 20. desember 1953 i Frankfurt am Main, Tyskland) er en amerikansk hundekjører fra Alaska, USA. 

Jonrowe vokste opp i Virginia, USA. Faren hennes arbeidet i militæret, og familien var av den grunn en periode i Tyskland tidlig på 50-tallet. I 1971 ble faren stasjonert i Alaska og familien flyttet derfor nordover. 

Jonrowe startet med hundekjøring i 1979, og hun deltok for første gang i hundesledeløpet Iditarod i 1980. Totalt har hun deltatt 24 ganger i verdens lengste hundesledeløp, og hun ble nummer 2 i 1993, 1996 og i 1998.

I tillegg til å være profesjonell hundekjører eier hun også en hundekennel.

## Plasseringer i Iditarod

## Referanser


## Eksterne lenker
* 
* 
* Biografiside fra Cabela
Egil Teige

**Egil Henrik Teige** (1941–2006) var en norsk programleder i NRKs fjernsynsavdeling.

Han arbeidet både i Dagsrevyen, underholdningsavdelingen og faktaavdelingen. Han ble rikskjendis da han på 1970-tallet begynte å le i en dagsrevysending, og ikke lenge etter dette begynte han i underholdningsavdelingen. Teige jobbet flere steder i NRK-systemet over mange år, blant annet i *Dagsrevyen*, Underholdningsavdelingen, *[[Forbrukermagasinet]]* og *[[Forbrukerrefleks]]*. Han var programleder for den norske finalen i Melodi Grand Prix i 1978 og 1979 og NRKs kommentator under Eurovision Song Contest i Jerusalem i 1979. De siste årene arbeidet han med dokumentar-serien *På skråplanet*, om mennesker med sære eller unike leveveier eller hobbyer.

Teige døde etter lengre tids kreftsykdom, og ble 64 år gammel.

## Referanser




## Eksterne lenker
*
Napier (New Zealand)

**Napier** (maori: *Ahuriri*) er en viktig havneby som ligger i Hawke's Bay på østkysten av Nordøya i New Zealand. I 2001 var innbyggertallet på 53&nbsp;661 innbyggere. 10 km lenger sør ligger Napiers «tvillingby» Hastings. I New Zealand blir byene også bare kalt for «Tvillingbyene». 

Napier og landområdene rundt Hastings er kjent for sin produksjon av vin. Det er også et av de områdene på New Zealand som har størst produksjon av epler, pærer og steinfrukter som fersken og nektariner. Frukten blir eksportert fra Napier havn.

Napier er et populært feriested, og har en av de mest fotograferte turist-attraksjonene i landet; en statue på Marine Parade kalt «Pania of the Reef», som verdsettes like mye som statuen av «Den lille havfruen» i Københavns havnebasseng.

Jordskjelv og brann gjorde at mye av bygningsmassen i Napier ble ødelagt i 1931. Byen ble gjenreist på to år, og arkitekturen ellers i verden var på den tiden sterkt preget av stilarten art deco. Derfor har Napier i dag en av de mest komplette samlinger av art deco-bygninger i verden, og bygningene The T & G Building (Atkin & Mitchell, Wellington, 1936) Breakers Cafe & Bar er blant noen av de fineste bygningene med best beliggenhet rett ved Marine Parade.

Det norske rederiet Napier er oppkalt etter byen.

## Klima
Köppens klimaklassifisering klassifiserer Napiers klima som maritimt klima (Cfb). Klimaet er varmt og relativt tørt som følge av beliggenheten på østkysten av Nordøya.

## Kjente personer fra Napier
* Darren Smith - landhockeyspiller

## Vennskapsbyer
Napier har tre vennskapsbyer.

*  Lianyungang i Kina
*  Tomakomai i Japan
*  Victoria i Canada

## Referanser


## Eksterne lenker
* 
*
Australia under Paralympiske vinterleker 2006

**[[Australia]]** deltok med ti deltakere i de **[[paralympiske vinterlekene 2006]]** i Torino. Australia og Ny-Zealand var de eneste to deltakerlandene fra Oseania.

## Medaljer

### Sølv
;Alpin skiidrett
:11. mars: Michael Milton, utfor for menn, stående

### Bronse
;Alpin skiidrett
:13. mars: Toby Kane, super-G for menn, stående

## Deltakere
;Alpin skiidrett
:Scott Adams, Dean Calabrese, Shannon Dallas, Emily Jansen, Toby Kane, Marty Mayberry, Michael Milton, Cameron Rahles Rahbula, Nicolas Watts

;Nordiske grener
:James Kenneth Millar

## Referanser


## Kilder
* Resultater hos paralympic.org
* Athletes and teams list by NPC

## Se også
* Australia ved de paralympiske leker
Tove Sørensen

**Tove Sørensen** (født 1958) er en norsk hundekjører fra Tromsø og eier av Tromsø Villmarkssenter AS.

Sørensen har drevet med hundekjøring siden midten av 1980-tallet, og har deltatt 16 ganger i Finnmarksløpet. 47 år gammel debuterte hun i verdens lengste hundesledeløp, Iditarod. Bare to uker før løpet hadde hun et uhell på en treningsøkt som førte til at det ene øyet ble skadet. Selv om øyet ikke ville bli leget innen Iditarod 2006 startet, valgte hun å gjennomføre hundesledeløpet. Med bare et funksjonelt øye endte Sørensen til slutt som nummer 29. For denne prestasjonen ble hun av de andre hundekjørerne kåret til *Den mest inspirerende hundekjøreren* (Chevron Most Inspirational Musher Award) i Iditarod 2006.

## Plasseringer i Iditarod

## Eksterne lenker
* 
* Biografiside fra Cabela
* Side om Tromsø Villmarkssenter
Alex Riel

**Alex Riel** (1940–2024) var en dansk jazzmusiker (slagverk). Han startet sin karriere i hjembyen i jazzklubben Montmartre, da med Niels-Henning Ørsted Pedersen og pianisten Tete Montoliu, som ofte var backingband for internasjonale jazzstorheter på besøk. Han var på turné med Bill Evans (1966), egen kvintett med Palle Mikkelborg (1967) som mottok Montreaux-priser og deltok ved Newport (1968). Med brødrene Anders og Thomas Koppel var det «Savage Rose» (1967–1971).

Han spilte med en rekke norske musikere, som Thorgeir Stubø (*Flight*, 1983), Ivar Antonsen, Radka Toneff (*[[Live in Hamburg]]*, 1993) og Ketil Bjørnstad (turne, England).

Axel Riel Trio ble etablert i 2003, med Jesper Thilo (saksofon) og Heine Hansen (piano), med deltakelse på Oslo Jazzfestival.

En biografi om Riel ble lansert under navnet *Spot* (2004), med Riel selv som hovedperson.
Han figurerer også i filmen *Ben Webster* (2003) i opptak fra 1965.

## Utgivelser
* med egen Trio (1965)
* Axel Riel Trio, *What Happened* (2003)

## Utmerkelser
* Årets jazzartist i Danmark, utdelt av Duke Ellington, 1965
* Ben Webster, jazzpris
* Palæ bar, pris

## Referanser


## Eksterne lenker
* 
* 
*
Tore Albrigtsen

**Tore Albrigtsen** (født 1966) er en norsk hundekjører fra Tromsø.

Albrigtsen har drevet med hundekjøring siden 1980, og har deltatt minst 13 ganger i Finnmarksløpet. 39 år gammel debuterte han i verdens lengste hundesledeløp, Iditarod, i 2006, og han deltok på nytt ti år senere. Da kom han inn på 36. plass. I 2016 deltok Albrigtsen også i Yukon Quest der han kom inn på en 11. plass. Han har gått over Grønlandsisen. Han løp i mange år ultramaraton, dvs. løp over 10 mil.

## Plasseringer i Iditarod

## Referanser


## Eksterne lenker
* 
* Biografiside fra Cabela
Trio de Janeiro

**Trio de Janeiro** (etablert i januar 1988) er en norsk musikkgruppe innen jazz og bossa nova. Originalbesetning var Anne-Marie Giørtz (vokal), Sveinung Hovensjø (cavaquinho) og Tom Steinar Lund (gitar og arrangement); Hovensjø har siden trådt tilbake. Midlertidig medvirkende har vært blant annet Rita Eriksen, Célio de Carvalho (perkusjon), Andreas Aase (cavaquinho), Tor Yttredal (sax) Marius Müller (gitar) Stein Inge Brækhus (trommer). De senere år har trioen variert med Frøydis Grorud (sax), Roy Nikolaisen (trompet) og Knut Riisnæs (sax),  sammen med Tom Steinar Lund og Anne-Marie Giørtz. Trioen har vært og er fortsatt svært populær og har høstet glitrende kritikker opp gjennom årene. 

Trioen har turnert og turnerer fortsatt landet rundt, og har spilt på en rekke festivaler i Norge. Med Tore Brunborg på saksofon fremførte de også på Moldejazz i 2006, såvel som i NRKs «Studio Sokrates». Et lignende band i samme periode, med samme navn, fantes i Danmark.

## Utgivelser
**Brazilikum* (1993)
**Amoregano* (1995)

## Utmerkelser
*Spellemannprisen 1993 i kategorien 'underholdning og dansemusikk' for *Brazilikum*

## Eksterne lenker
* Presentasjon på Rockipedia.no 
* Presentasjon på MajorStudio.no
Canada under Paralympiske vinterleker 2006

**[[Canada]]** deltok med ti deltakere i de **[[paralympiske vinterlekene 2006]]** i Torino. De var en av fem nasjoner som deltok i alle fire idretter; de fire andre var Amerikas forente stater, Italia, Norge og Sverige.

## Medaljer

### Gull
;Nordiske grener
:12. mars: Brian McKeever, 5&nbsp;km langrenn for menn, synshemmede
:15. mars: Brian McKeever, 10&nbsp;km langrenn for menn, synshemmede

;Alpin skiidrett
:16. mars: Lauren Woolstencroft, storslalåm for kvinner, stående

;Rullestolcurling
:18. mars: Chris Daw, Gerry Austgarden, Gary Cormack, Sonje Gaudet, Karen Blachford

;Kjelkehockey
:18. mars: Bradley Bowden, Benoit St. Amand, Raymond Grassi, Todd Nicholson, Billy Bridges, Jean Labonte, Greg Westlake, Shawn Matheson, Dany Verner, Marc Dorion, Hervé Lord, Paul Rosen, Mark Noot, Graeme Murray, Jeremy Booker

### Sølv
;Alpin skiidrett
:12. mars: Chris Williamson, utfor for menn, synshemmede
:13. mars: Lauren Woolstencroft, super-G for kvinner, stående

;Langrenn
:19. mars: Brian McKeever, 20&nbsp;km for menn, synshemmede

### Bronse
;Skiskyting
:14. mars: Brian McKeever, 7,5&nbsp;km for menn, synshemmede

;Alpin skiidrett
:14. mars: Kimberly Joines, super-G for kvinner, sittende
:14. mars: Christ Williamson, super-G for menn, synshemmede

;Langrenn
:15. mars: Colette Bourgonje, 5&nbsp;km for kvinner, sittende
:18. mars: Colette Bourgonje, 10&nbsp;km for kvinner, sittende

## Deltakere
;Rullestolcurling
:Gerry Austgarden, Karen Blachford, Gary Cormack, Chris Daw, Sonja Gaudet

;Nordiske grener
:Jean Thomas Boily, Colette Bourgonje, Brian McKeever, Jimmy Pelletier, Shauna Maria Whyte

;Kjelkehockey
:Jeremy Booker, Bradley Bowden, Billy Bridges, Marc Dorion, Raymond Grassi, Jean Labonte, Herve Lord, Shawn Matheson, Graeme Murray, Todd Nicholson, Mark Noot, Paul Rosen, Benoit St. Amand, Dany Verner, Greg Westlake

;Alpin skiidrett
:Jeff Dickson, Arly Fogarty, Matthew Hallat, Kimberly Joines, Brad Lennea, Scott Patterson, Jeffery Penner, Daniel Wesler, Chris Williamson, Lauren Woolstencroft

## Kilder
*Athletes and teams list by NPC

## Se også
*Canada ved de paralympiske leker
Napier

**Napier** kan referere til:
*Napier (bilmerke), et britisk bilmerke
*Napier (New Zealand), en by i New Zealand
*John Napier, skotsk matematiker som oppdaget logaritmene
*Napier (rederi), et norsk rederi
Rudolph Joseph Rummel

**Rudolph Joseph Rummel** (født 21. oktober 1932, død 2. mars 2014) var professor i statsvitenskap fra Universitetet i Hawaii. Han er best kjent for sine studier av politiske massemord. Dette kaller han democid. Rummel hevdet at demokrati er en effektiv løsning på dette problemet, da demokratiske nasjoner sjelden dreper egne borgere i stor skala.

I sine studier har Rummel kommet frem til at 262 millioner mennesker har blitt drept som følge av genocid.

## Referanser


## Eksterne lenker
* Rummels nettside
Sol Kjøk

**Sol Kjøk** (født 16. mars 1968) er en norsk tegner og billedkunstner.

Hun debuterte i 1985 og har siden deltatt på mer enn 60 separat- og gruppeutstillinger i USA, Norge, Frankrike, Colombia og Tyskland. Hun er utdannet ved Parsons School of Design New York, hvor hun i 1998 fikk tittelen Master of Fine Arts in Painting. Hun har også undervist ved dette lærestedet.

Av separatutstillinger kan nevnes utstillingen "Swift and Slow" i Nordic Heritage Museum i Seattle og "Strings of Beads" i Manifest Gallery, Cincinnati, OH i 2006, "Perlestrenger" Galleri 27, Oslo, og "Skeins & Veins" i Samuel S.T.Chen Fine Arts Center, CT, i 2005, "Swirling•Sviv" Tegnerforbundets Galleri, Oslo i 2001 og «Allegro Non Troppo» i Brodie Gallery i Cincinnati i 1996.

## Utmerkelser
* 2006 Artist Grant. Norwegian Information Service, NYC.
* 2005 Artist Grant. George Sugarman Foundation, Novato, CA.
* 2005 Artist Grant. Ruth Chenven Foundation, NY.
* 2005 Public Project Grant. American-Scandinavian Foundation, NYC.
* 2005 Artist Grant. Norwegian Information Service, NYC.
* 2004 Honorable Mention in Exhibition of American Art, RIC  Inst., Chicago
* 2001 Stipend fra Robert Rauschenberg's Foundation, USA
* 2001 Hederspris utdelt av Donald B. Kuspit, *New Jersey Center for Visual Arts*, USA
* 2001 Rolf Daldorffs stipend for billedkunstnere, Oslo.
* 1999 Excellence in Drawing, *International Icarus Exhibition*, USA
* 1998 Special Gallery Prize, *Contemporary Realism III*, USA
* 1998 Edwin Gould Foundation Award, *National Arts Club*, New York, USA
* 1998 Johan J. Brochs Artist’s Grant, UiO, 
* 1997 AAUW International Fellowship, Washington, D.C.		
* 96-98 Oscar Kolin MFA Fellowship, New School University, NYC
* 1996  Forskningsstipend. Stiftelsen Fearnley-Astrup, Oslo
* 1995 	Three Arts Scholarship, Cincinnati Women's Club	      
* 1995 	ALPHA KAPPA ALPHA Graduate Merit Award, Chicago
* 1992	Knut Hamsuns legat, Oslo
* 1991	Thom Wilhelmsens legat, Oslo
* 1985	Rødrussens kunststipend, Fagernes

## Større samlinger
Verk er utstilt i private og offentlige samlinger i USA, Norge, Sverige, Frankrike, Tyskland, Belgia, Østerrike, Colombia og England.
* Cincinnati Art Museum, Ohio, USA
* Teckningsmuseet, Laholm, Sweden

## Referanser


## Eksterne lenker
* 
* Sol Kjøk hos Kunstnernes Informasjonskontor
Leif Erlend Johannessen

**Leif Erlend Johannessen** (født 1980) er en norsk sjakkspiller.  

Han ble utnevnt til Norges femte stormester i 2002. Ved utnevnelsen var Johannessen Norges nest yngste stormester noensinne, etter Simen Agdestein. 

Johannessen hadde sitt beste år som sjakkspiller i 2005 da han blant annet slo Magnus Carlsen både under Drammen Smartfish Masters i januar og i NM for klubblag i mai. Sommeren 2005 slo han to ganger VM-finalist Viktor Kortsjnoj under EM for landslag i Göteborg. På ratinglistene i juni 2005 var Johannessen rangert som nummer to i Norge, såvidt bak Simen Agdestein men foran Magnus Carlsen. I NM i Sandnes 2005 ble Johannessen nummer tre, bak Simen Agdestein og Magnus Carlsen. 

Johannessen har aldri vært individuell norgesmester i klassisk sjakk, men har flere sølv og bronser fra NM. Han har også vunnet NM i lyn- og hurtigsjakk flere ganger så vel som Det Åpne NM. I 2001 tok han sølv i Nordisk Mesterskap for seniorer.

I *Informator* nr. 93/2005 vant Johannessen pris for beste teoretiske nyhet for sitt parti mot Aleksej Sjirov i Schachbundesliga i 2004, som eneste nordmann noensinne. I juryen satt blant annet Viswanathan Anand. 

Som barn spilte Johannessen for Schakklubben av 1911, senere representerte han Oslo Schakselskap som han har vunnet en rekke seriemesterskap med. Johannessen har også spilt for flere klubber i utlandet. Fra 2002 til 2013 spilte han for *SV* *Wattenscheid* i Bundesligaen. I britiske 4NCL spilte han fra 2004 til 2006 for *Betsson.com*. Han spilte også i mange år for *Mata de Benfica* i Portugal. I tillegg har han spilt for *Lunds ASK* i Sverige, for *Hellir* på Island og for *Zuid-Limburg* i Nederland. 

I 2013 deltok Johannessen i FIDEs World Cup i Tromsø som var en del av VM-syklusen, men han tapte i 1. runde mot tidligere VM-finalist Péter Lékó fra Ungarn.

Johannessen har representert Norge i seks sjakkolympiader, i 2000 på førstebord. I august 2014 spilte han på fjerdebord på Norges førstelag under Sjakk-OL i Tromsø, bak Magnus Carlsen, Simen Agdestein og Jon Ludvig Hammer. 

Johannessen er utdannet jurist og har arbeidet som advokat i mange år. Fra 2020 er han dommer i Trygderetten. Han har også vært redaktør av *[[Norsk Sjakkblad]]*.

## Referanser


## Eksterne lenker
*
Bent Larsen

**Jørgen Bent Larsen** (født 4. mars 1935 Thisted, Danmark, død 9. september 2010 Buenos Aires, Argentina), var en dansk sjakkspiller. Han bodde de siste årene av sitt liv i Buenos Aires.
Han ble internasjonal mester (IM) 19 år gammel i 1954, samme år som han vant det danske mesterskapet for første gang. To år senere ble han Danmarks første stormester. Det skjedde ved avslutningen av Sjakkolympiaden i Moskva i 1956, der Bent Larsen blant annet imponerte ved å spille remis mot verdensmesteren Mikhail Botvinnik.

Larsen anses for å være Danmarks sterkeste spiller noensinne. Om han ikke er den høyest ratede, så er han den som har nådd lengst i internasjonal sjakk. Han har vunnet intersoneturneringen tre ganger: I 1964 i Amsterdam, 1967 i Sousse i Tunisia, og i 1976 i Biel/Bienne i Sveits. 

I kandidatmatchene i 1965 tapte han i semifinalen for tidligere verdensmester Mikhail Tal. I 1968 tapte han i semifinalen mot Boris Spasskij, og i 1971 tapte han semifinalen 0-6 for Bobby Fischer, som endte med å bli verdensmester.

I 1988 tapte han et parti for Deep Thought i Software Toolworks Championship, og ble dermed den høyest rangerte FIDE-spiller (2560) og den første stormester som ble slått av en datamaskin i en turnering.
I 1999 endte han som nummer sju av ti i det danske mesterskapet, og ble nummer fire i 2002 i *Najdorf Memorial knock-out* i Buenos Aires. Larsens Elo-rating i FIDEs liste fra oktober 2008 er 2461.

Larsen var kjent for at han av og til brukte temmelig uvanlige åpninger. Han er en av få moderne stormestre som iblant har brukt Birds åpning (1.f4), og åpningstrekket 1.b3 blir kalt Larsens åpning mens 1.Sf3 sammen med 2.b3 noen ganger kalles Nimzo-Larsen-angrepet til ære for ham (og Aaron Nimzowitsch).

## Referanser


## Eksterne lenker
* 
* [ftp://136.142.185.47/group/student-activities/chess/CA/Players/larsenca.zip Samling med Larsens partier]
* 25 kritiske stillinger fra Larsens partier
Operation Clambake

**Operation Clambake** (**xenu.net**) er navnet på et nettsted som har blitt kjent som det aller viktigste av de mange nettsteder med kritisk informasjon om scientologi. Det ble opprettet i 1996 av Andreas Heldal-Lund, en kritiker som anser organisasjonen for å være en kult.

Nettstedet som åpent erklærer seg anti-scientologisk tilbyr betydelige innsikter i hvordan scientologibevegelsen fungerer og inkluderer lenker til scientologikrkens «hemmelige» dokumenter slik som *OT III*' som bare læres til medlemmer som allerede har bidratt med betydelige pengebeløp til organisasjonen, i tillegg til annen informasjon organisasjonen har forsøkt å undertrykke, slik som personlige beretninger fra tidligere insidere i kirken inkludert Gerry Armstrong og Tory Christman. Nettstedet er en av kamparenaene i krigen mellom scientologikirken og internett. Kirken har kommet med gjentatte trusler om søksmål mot forskjellige internettleverandører som har levert nettilknytning til *xenu.net*, og har krevd at nettstedet blir fjernet fra internett fordi det offentliggjør opphavsrettsbeskyttet informasjon fra *Church of Scientology*. I flere tilfeller som er dokumentert i publikasjoner som *[[The New York Times]]*, *[[Slashdot]]* og *[[Wired]] Online*, har scientologikirken også brukt den kontroversielle Digital Millennium Copyright Act (DMCA) til å tvinge betydelige nettsteder (inkludert søkemotoren Google) til å fjerne *Operation Clambake*-siden, og flere løpesedler som inneholdt opphavsrettsbeskyttet informasjon fra sine indekser. Dette påvirket ikke alle sidene på nettstedet.

Mens Google raskt plasserte forsiden til *Operation Clambake* tilbake på sin indeks, er mange av sidene som inneholder sitater fra scientologilitteratur fremdeles ikke i søkemotorens indeks. Enkelte anti-DMCA webmastere lenker fremdeles ordet *Scientologi* til http://www.xenu.net/ for å forbedre Operation Clambakes rangering (såkalt «Google bombing»).

Heldal-Lund har blitt etterforsket av scientologikirken, i likhet med mange av dens kritikere, men har stadig ikke blitt saksøkt.

Ordet «clambake» kommer av et måltid tilberedt ved å varme opp muslinger over varme steiner eller åpen ild. Uttrykket «clam» (på norsk *musling*) er avledet fra et avsnitt i L. Ron Hubbards *A History of Man*. I dette avsnittet hevder Hubbard at menneskene har utviklet seg fra muslinger, og visse menneskelige psykologiske problemer stammer fra vansker disse muslingene opplevde. (Riktignok uttaler Hubbard på et lydbånd fra 1963 at mye av informasjonen fra *A History of Man* (inkludert muslingteorien) er ukorrekt). Noen scientologer kritiserer bruken av ordet og anser det som hets.

## Referanser


## Eksterne lenker
* 
* Operation Clambake (mirror site)
* Scientologene tvinger Google til å fjerne lenker til Operation Clambake  (engelsk)
* Juridiske trusler mot nettjenesten som leverer Operation Clambakes internettilgang (engelsk)
* Melding ang. juridiske trusler mot Andreas' arbeidsgiver (''alt.religion.scientology'')
* Kritisk artikkel om scientologikirkens forsøk på å tvinge Google til å fjerne Operation Clambake fra sin indeks (engelsk)
Eönwë

I J.R.R. Tolkiens fiktive univers Midgard var **Eönwë** bannerbæreren og herolden til valaenes konge Manwë, og han var høvding over maiaene sammen med Ilmarë. Eönwë var omtalt som den *beste arm i [[Arda (Tolkien)|Arda]]*, som skulle bety at han var den beste med våpen, selv om han ikke var den sterkeste eller mektigste.

Da Eärendil kom til Amans kyst for å be om valaenes hjelp i kampen mot Morgoth var det Eönwë som først hilste han. Da Manwë bestemte seg for å hjelpe Eärendil ble Eönwë sendt til Midgard for å kjempe i vredens krig, som leder for Vanyaene (et alvefolk).

Da Morgoth, den sorte fienden, var slått tok Eönwë med seg de to gjenværende Silmarillene for å holde dem trygge. De to gjenlevende Sønner av Fëanor tok dem fra han og flyktet, men til tross for dette lot ikke Eönwë dem drepe.

I tidlige former av legendariet (se: *[[The History of Middle-earth]]*) blir Eönwë, da kalt **Fiönwë**, beskrevet som Manwës sønn, men hele konseptet med valaenes barn er blitt fjernet fra *[[Silmarillion]]*, og han ble til Manwës herold i stedet for.
Roa

**Roa** er administrasjonssenteret i Lunner kommune i Akershus, ca. 55 kilometer nord for Oslo. Roa ble fram til 2013 regnet som en del av tettstedet Roa/Lunner, men ble da skilt ut som eget tettsted med  innbyggere pr .  Det ligger ved riksvei 4 mot Gjøvik og E16 mot Hønefoss. Roa stasjon er et sentralt knutepunkt på Gjøvikbanen. 

I den tidligere lensmannsgården og garveriet ble Evangeliesenteret etablert i 1983. Senteret var i drift fram til 2008.

## Referanser
Bjørgeseter

**Bjørgeseter** er en liten bygd mellom Harestua og Grua sør i Lunner kommune. Bjørgeseter var tidligere seter under gården Bjørge i Gran. Bjørgeseter stasjon var fram til juni 2006 stoppested på Gjøvikbanen, da NSB Anbud tok over togdriften og la ned stasjonen.

I 1716, under den store nordiske krig, kom det til et mindre sammenstøt ved Bjørgeseter. Slaget sto mellom utkommanderte væpnede bønder i organisert milits og en fremrykkende svensk styrke på mellom 500 og 600 dragoner. Slaget forsinket den svenske framrykningen slik at tropper i Lier kunne varsles i tide. Det var også harde kamper ved Bjørgeseter under det tyske felttoget i 1940.

## Se også
* Bjørgeseter stasjon
* Trefningene ved Bjørgeseter, 1716
* Trefningene ved Bjørgeseter, 1940

## Referanser
Brandbu Idretsforening

**Brandbu Idretsforening** (stiftet 13. mai 1915) er en idrettsforening som hører hjemme i Gran kommune i Innlandet. 

## Historie
Klubben har sine røtter tilbake i «Grans skøyteklub» som ble stiftet i 1888, og som var Hadelands første idrettsorganisasjon. I fortsettelsen på 1890&ndash;tallet, ble ski og flere andre idrettsaktiviteter organisert. Etter at kommunen ble delt i 1897 (Brandbu og Gran kommuner), ble det stiftet en særskilt skiklubb, Brandbu skiklubb, ved årsskiftet 1898/99.

Navnet «Brandbu Idrætsforening» ble første gang presentert for allmennheten i avisen «Vestoplændingen», 17. mai 1904. Iflg. formålsparagrafen drev denne primært med friidrett og turn, men skulle være en allsidig klubb og med sterk vekt på sosiale og relasjonsbyggende aktiviteter.

I 1915 markerte klubben «Rask» seg. Den ble stiftet som en fotballklubb, men fikk overdratt også friidrett av det da etablerte «Hadelands Idrætskretslag». Brandbu Idretsforening ble stiftet i 1915.

Blant utøvere som har representert klubben, finnes Hans Engnestangen som satte verdensrekord på 500 m i Davos under Allround-VM 1938 på 41,8 sekunder.

## Tabellen

## Kjente utøvere
* Hans Engnestangen, BIF's fortjenestemedalje 1925 og æresmedlem i BIF 1937
* Michael Staksrud, æresmedlem i BIF 1937
* Reidar Liaklev, BIF's fortjenestemedalje 1947 og æresmedlem i BIF 1948
* Torodd Hauer, BIF's fortjenestemedalje 1948 og æresmedlem i BIF 1948
* Odd Lundberg, æresmedlem i BIF 1948
* Torstein Seiersten, æresmedlem i BIF 1956
* Magne Hval
* Kjell Struksnes

## Litteratur
* 
* 

## Eksterne lenker
*